| Rio Negras*Río Negro* |
| --- |
| 

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** | Argentinos vėliava Argentina |
| **Administracinis centras** | Viedma |
| **Departamentų skaičius** | 13 |
|  |
| **Gyventojų** (2019) | 738 100 |
| **Plotas** | 203 013 km² |
| **Tankumas** (2019) | 3,64 žm./km² |
| **Aukščiausia vieta** | 3478 m (Tronadoro k.) |
|  |
|  **Vikiteka** | Rio NegrasVikiteka |

**Rio Negro provincija** (isp. *Provincia de Río Negro*) – provincija Argentinos pietinėje dalyje, Patagonijoje. Rytuose prieina Atlanto vandenyną. Šiaurėje ribojasi su La Pampos, šiaurės vakaruose – su Neukeno ir Mendosos, pietuose – su Čiubuto, šiaurės rytuose – su Buenos Airių provincijomis. Vakaruose turi sieną su Čilės Respubliką (eina Andų kalnais). Administracinis centras – Viedma.

Geografija
----------

Provincijos vakariniu pakraščiu driekiasi Andų kalnai (aukšč. vieta – Tronadoras, 3478 m). Centrinėje dalyje vyrauja plokščiakalniai ir lygumos. Šiaurės rytuose būdingos drėgnosios pampų lygumos.

Klimatas vidutinių platumų, ryškūs klimato skirtumai skirtingose provincijos dalyse. Vasaros pakankamai šiltos, bet žiemos ilgos, būna nemažų šalčių. Andų kalnuose iškrenta net iki 2000 mm, tačiau likusioje dalyje tik 200–300 mm. Vyrauja sausi vakarų, pietvakarių vėjai.

Dauguma upių priklauso Atlanto vandenyno baseinui (svarbiausios: Negras, Koloradas, Limajas), tačiau nedidelė dalis upių priklauso Ramiojo vandenyno baseinui (pvz. Manso). Upes maitina kalnų ledynai ir lietūs. Andų kalnuose yra nemažai ledyninių ežerų (Nahuel Huapi, Maskardžio, Stefeno). Centrinėje dalyje dauguma upių laikinos, gausu druskos ežerų ir maršų. Didžiosios upės patvenktos.

Andų priekalnėse auga mišrieji ir spygliuočių miškai. Centriniuose regionuose vyrauja sausosios stepės, krūmynai. Rio Negro provincijoje yra Nahuel Huapi nacionalinis parkas. Be to, yra Meseta Somunkuros provincijos rezervatas.

Ekonomika
---------

Svarbiausia ūkio šaka – žemės ūkis, vystomas upių (ypač Negro) slėniuose. Auginami obuoliai, kriaušės, pomidorai, svogūnai, įvairios kitos uogos ir daržovės (net 70 % šalies produkcijos). Taip pat išvystyta gyvulininkystė (provincijos šiaurėje). Auginamos avys, ožkos, galvijai. Geležies, diatomito, gipso, druskos, naftos, dujų gavyba. Žvejyba. Vaisių ir daržovių apdirbimo, žuvies perdirbimo pramonė. Išvystytas turizmas.

Gyventojai
----------

Katedralio kalnas
Vandenyno pakrantė ties San Antonio Oeste
Nahuel Huapi ežeras
Rio Negro provincijoje gyvena daugiau nei 700 tūkst. gyventojų. Dauguma susitelkę Negro upės slėnyje. Taip pat didesnė gyventojų koncentracija yra Andų priekalnėse. Rečiausiai gyvenami centriniai rajonai ir šiaurės rytinė dalis. Svarbiausi miestai:

* Viedma
* San Karlos de Bariločė
* Cheneral Roka
* Čipoletis
* San Antonio Oestė
* El Bolsonas
* Incheniero Džiakobačis
* Čoele Čoelis

Šaltiniai
---------

1. ↑  ARGENTINA: Provinces and Agglomerations, *citypopulation.de*

Nuorodos
--------

* Provincijos žemėlapis
* Oficiali svetainė
* Turizmas Rio Negre Archyvuota kopija 2009-03-06 iš Wayback Machine projekto.
* Valstybinis Comahue universitetas

|  |  |
| --- | --- |
|  **Argentinos provincijos** |  |
| Buenos Airės (sostinės apygarda) | Buenos Airių provincija | Chuchujus | Čakas | Čubutas | Entre Riosas | Formosa | Katamarka | Kordoba | Korientesas | La Pampa | La Riocha | Mendosa | Misjonesas | Neukenas | Rio Negras | Salta | San Chuanas | San Luisas | Santa Fė | Santa Krusas | Santjago del Esteras | Tukumanas | Ugnies Žemė |
|  |